Komisijas dienestu darba dokuments - Pavaddokuments Priekšlikums Eiropas Parlamenta un Padomes ieteikumam par Eiropas Kredītpunktu pārneses sistēmas profesionālajā izglītībā un arodmācībās (ECVET) izveidošanu - Ietekmes novērtējuma kopsavilkums [SEC(2008) 442 COM(2008) 180 galīgā redakcija] /* SEC/2008/0443 galīgā redakcija */





[pic] | EIROPAS KOPIENU KOMISIJA | Briselē, 9.4.2008 SEC(2008) 443 KOMISIJAS DIENESTU DARBA DOKUMENTS Pavaddokuments Priekšlikums EIROPAS PARLAMENTA UN PADOMES IETEIKUMAM par Eiropas Kredītpunktu pārneses sistēmas profesionālajā izglītībā un arodmācībās ( ECVET ) izveidošanu IETEKMES NOVĒRTĒJUMA KOPSAVILKUMS [SEC(2008) 442 COM(2008) 180 galīgā redakcija] KOMISIJAS DIENESTU DARBA DOKUMENTS IETEKMES NOVĒRTĒJUMA KOPSAVILKUMS PAR EIROPAS KREDīTPUNKTU PāRNESES SISTēMAS PROFESIONāLAJā IZGLīTīBā UN ARODMāCīBāS ( ECVET ) IZVEIDOšANU Arodmācību sākumā un tālākos posmos viens no galvenajiem šķēršļiem lielākas intereses par mobilitāti piesaistīšanai ir grūtības identificēt un novērtēt ārzemēs pavadītā studiju laika mācību rezultātus. Tomēr tādu pasākumu trūkums, kuri ļautu iedzīvotājiem no vienas mācību sistēmas pārnest savus mācību rezultātus uz otru un tie tiktu atzīti, arī var radīt šķēršļus studentu mobilitātei un mūžizglītības pieejamībai. Šajā ietekmes novērtējumā aplūko dažādas iespējas, ko Komisija ir apsvērusi, meklējot risinājumus šīm problēmām un lai nodrošinātu Eiropas Kredītpunktu pārneses sistēmas profesionālajā izglītībā un arodmācībās ( ECVET )[1] izveidošanu. Tajā uzsvērta pievienotā vērtība, ko Eiropas Kredītpunktu pārneses sistēma profesionālajā izglītībā un arodmācībās ( ECVET ) ienesīs mūžizglītības atvieglošanā un šķēršļu mobilitātei samazināšanā visā Eiropā. Izglītība un arodmācības ir Lisabonas stratēģijas – ES reformu programmas, kura risina uz zināšanām balstītas sabiedrības un ekonomikas problēmas, – būtiska daļa. Konkrētāk Lisabonas konkurētspējas, izaugsmes, nodarbinātības un sociālās kohēzijas mērķu sasniegšanai svarīgi ir attīstīt iedzīvotāju zināšanas, prasmes un kompetenci, izmantojot izglītību un arodmācības. Lisabonas stratēģijas starpposma ziņojumā 2005. gadā secināts, ka šīs problēmas pašlaik netiek risinātas. Īpaši šī dokumenta kontekstā ir palikuši ievērojami šķēršļi mūžizglītības sasniegšanai un studentu un darbinieku mobilitātei. Tāpēc jāattīsta instrumenti un sadarbības mehānismi, kuri var palielināt dalību mūžizglītībā un atvieglot kvalifikācijas pārnešanu starp iestādēm, sistēmām un valstīm. Kvalifikācijas lielāka pārredzamība ir šīs stratēģijas priekšnoteikums un to vajag tādai zināšanu, prasmju un kompetences attīstībai, kādu pieprasa Eiropas iedzīvotāji. Eiropas Kredītpunktu pārneses sistēma profesionālajā izglītībā un arodmācībās ir paredzēta iedzīvotājiem un tās uzdevums ir atvieglot viņu mācību rezultātu atzīšanu mūžizglītības procesā bez robežām. ECVET tehniskais raksturojums pamatojas uz dažās dalībvalstīs jau izmantotajiem paņēmieniem. Tas ietver šādas sastāvdaļas: - Kvalifikācijas apraksts mācību rezultātu vienībās (zināšanas, prasmes un kompetence), ko var pārnest un uzkrāt. - Mācību rezultātu pārnešanas un uzkrāšanas procesa izstrāde un pārredzamības nodrošināšana, kas ļauj mācību rezultātu vienības, kas iegūtas un novērtētas vienā sistēmā, pārnest uz citu sistēmu un uzkrāt tās. - Kompetento iestāžu partnerības izveidošana, kas rada savstarpējas uzticības vidi ECVET sistēmā, un kredītu pārnešana ir daļa no nākotnes mācību un arodmācību bezrobežu zonas. - ECVET punktu piešķiršana kvalifikācijai un vienībām ir vajadzīgs un papildu informācijas avots. Šīs piešķiršanas pamatā ir visas Eiropas vienošanās. Lai varētu izmantot ECVET , vienā sistēmā iegūtās un novērtētās mācību rezultātu vienības vai vienību daļas tiek pārnestas uz citu sistēmu. Otrajā kontekstā kompetenta iestāde tās vērtē un atzīst kā daļu no tās kvalifikācijas prasībām, kuru cilvēks vēlas apgūt. Kvalifikācijas sasniegšanai vajadzīgās mācību rezultātu vienības tad var uzkrāt atbilstīgi valsts, nozares vai reģiona noteikumiem. Kā norādīts ietekmes novērtējumā un ieteikuma projektā, ECVET ir līdzeklis mācību rezultātu pārredzamības, salīdzināmības, pārnešanas un uzkrāšanas uzlabošanai dažādos studiju apstākļu kontekstos. Tā mērķis nav kvalifikācijas sadrumstalošana, ne arī kvalifikāciju saskaņošana ar VET (profesionālās izglītības un arodmācību) sistēmu. Tādējādi paredz papildināt un pastiprināt pastāvošos mobilitātes instrumentus, piemēram, Eiropas kredītpunktu pārneses un uzkrāšanas sistēmu ( ECTS ) augstākajā izglītībā, Europass un Eiropas Kvalifikāciju ietvarstruktūras ( EQF ). Vidējās izglītības līmenī paredz, ka ECVET spēs dot ieguldījumu valsts profesionālās izglītības un arodmācību sistēmas reformā un patiesas mūžizglītības sasniegšanā. Tādējādi ECVET mērķis ir dot pievienoto vērtību mobilitātes un mūžizglītības jomā. ECVET projekts ir 2010. gada izglītības un arodmācību darba programmas būtiska daļa, kura tiecas sasniegt Lisabonas mērķus izglītībā un arodmācībās. Komisija pēc dalībvalstu, sociālo partneru un ieinteresēto personu vairākkārtējiem pieprasījumiem ir sagatavojusi ECVET projektu. Pirmā izskatītā iespēja neparedz neviena juridiska instrumenta izmantošanu, t.i., nekādu Eiropas Savienības rīcību. Tas nozīmē, ka turpinās pastāvēt atšķirīgās Eiropas situācija, kur valsts kredītpunkti un pārnešanas sistēmas dažās valstīs ir, bet citās nav. Tad nebūs atskaites punkta, no kura sākt informācijas vākšanu par mobilo studentu mācību rezultātu pārnešanas un atzīšanas turpmāko attīstību. Tas traucēs sekot līdzi plašākai sadarbībai, ko sāka ar Padomes 2002. gada Lēmumu un deklarāciju, kur paredz Eiropas līmeņa kredītpunktu sistēmas izveidošanu. Tas nozīmētu, ka Komisija nav atsaukusies uz dalībvalstu prasību izveidot kredītpunktu sistēmu, ko var izmantot profesionālajā izglītībā un arodmācībās. Tomēr šis variants nav pieņemams daudzām ieinteresētajām personām un neizpilda dalībvalstu skaidri doto uzdevumu Komisijai. Otra iespēja ir Komisijas paziņojums. Tomēr Komisijas paziņojums nav instruments, kura pieņemšanā tiktu iesaistītas dalībvalstis vai Eiropas Parlaments. Tāpēc šī iespēja nerada vajadzīgās politiskās saistības par darboties spējīgas ECVET izveidošanu un efektīvu ieviešanu. Trešā iespēja ir Komisijas ieteikums saskaņā ar Līguma 150. pantu, kas attiecas uz profesionālo izglītību. Kaut gan tas ir juridisks instruments, Komisijas ieteikumam nebūs spēcīgāka ietekme, kā iepriekšējai iespējai, jo tas neiesaistīs ne dalībvalstis, ne Eiropas Parlamentu tā oficiālā pieņemšanā un neradīs politiskās saistības tādā mērā, kāds vajadzīgs ECVET efektīvai ieviešanai. Ceturtā apsvērtā iespēja ir izveidot ECVET kā juridisku instrumentu, izmantojot Eiropas Parlamenta un Padomes ieteikumu saskaņā ar Līguma 149. un 150. pantu. Šis instruments iesaka dalībvalstīm izmantot ECVET brīvprātīgi kā līdzekli mācību rezultātu pārredzamības, salīdzināmības, pārnešanas un uzkrāšanas atvieglošanai dažādās mācību sistēmās visā Eiropā. Ņemot vērā ECVET izveidošanas procesu – sadarbību starp Komisiju, EEZ un kandidātvalstīm un sociālajiem partneriem Eiropā – un Eiropas līmeņa VET jomas apspriešanas procesu ar attiecīgām iestādēm un ieinteresētajām personām, komisija ir izstrādājusi ECVET projektu. Piektā iespēja ir īstenot ECVET kā juridisku instrumentu, izmantojot Eiropas Parlamenta un Padomes lēmumu saskaņā ar Līguma 149. un 150. pantu. Tomēr šī alternatīva būtu lēmums, ar ko pieņem principus un saistības tām dalībvalstīm, kuras saista savas valsts sistēmas ar ECVET , bet lielākā daļa ieinteresēto personu (dalībvalstis, sociālie partneri un citi) uzskata, ka ECVET jābūt pilnīgi brīvprātīgai. Komisija salīdzināja minēto iespēju stiprās un vājās puses un izvēlējās ieteikt 4. iespēju, kura ar dalībvalstu un sociālo partneru atbalstu ļaus pievērsties identificētajām problēmām un atrast atbilstošus risinājumus. Šī iespēja vislabāk atbilst arī dalībvalstu un ieinteresēto personu cerībām. Tā nodrošinās vislabāko pamatu veiksmīgai darboties spējīgas ECVET izveidošanai un patiesas pievienotās vērtības sasniegšanai, ko Eiropas dimensija var dot iedzīvotājiem mūžizglītības un mobilitātes jomā, izmantojot mācību rezultātu uzkrāšanu un pārnešanu dažādu arodmācību sistēmu starpā. ECVET panākumus mērķa sasniegšanā nepārtraukti uzraudzīs un vērtēs. Ja Parlaments un Padome ECVET pieņems, tā nebūs kā akmenī cirsta, to regulāri pārskatīs un tā būs turpmākās attīstības pamats. Komisija uzraudzīs ECVET ieviešanu un četrus gadus pēc tās pieņemšanas ziņos Eiropas Parlamentam un Padomei par gūto pieredzi un nozīmi nākotnē, vajadzības gadījumā arī veicot iespējamu juridiskā instrumenta pārskatīšanu. Šī ziņojuma pamatā inter alia būs ārējā novērtējuma rezultāti. [1] IN nobeigumā dota informatīva tabula ar ECVET īpašo terminoloģiju.